Funitel

Funitela, orokorrean eskiatzaileak garraiatzeko erabiltzen den igogailu mekaniko mota bat da. Izena frantsesezko funiculaire (funikularra) eta télépherique (teleferikoa) hitzen nahasketa da. Funitelek ez dute bidaiariak garraiatzeko bakarrik balio; fabrika bateko eremu batetik bestera auto bukatuak garraiatzeko ere erabiltzen dira. Eski estazioetako funitel kopuruak gora egin du azken hamarkadan.

Teknikoki, telekabinen antzekoak dira. Kabina itxiak izaten dituzte, eta normalean segundoko 5 edo 6 metroko abiaduran ibiltzen den kable bati lotzen zaizkio. Estazioetara iristean, kabletik askatzen dira, abiadura moteltzeko eta erabiltzaileak ontziratzeko eta lehorreratzeko gai izateko. Telekabinekiko desberdintasun nagusia da kable bakarra erabili beharrean bi kable paralelo erabiltzen direla noranzko bakoitzean (bi begizta sinkronizatu edo begizta bikoitz bat izan daitezke), eta kableen arteko bide-zabalera kabinen zabaleraren berdina edo handiagoa da. Horrek egonkortasun handia ematen du haize indartsuen aurrean, eta, ondorioz, telekabina edo teleaulkia gelditu egin beharko litzateke segurtasun-arrazoiengatik. Era berean, funitelek, normalean, edukiera handiagoko kabinak izaten dituzte, 20 eta 30 plaza bitartekoak.

 Erreferentziak 

 Kanpo estekak 

Kategoria:Garraio azpiegiturak
Kategoria:Eskia